Regionsudvalgets udtalelse om:

- "Forslag til Europa-Parlamentets og Rådets afgørelse om ændring af grundlæggende afgørelse vedrørende SOCRATES-programmet med det formål at medtage Tyrkiet blandt modtagerlandene",

- "Forslag til Europa-Parlamentets og Rådets afgørelse om ændring af grundlæggende afgørelse vedrørende UNGDOM for Europa III-programmet med det formål at medtage Tyrkiet blandt modtagerlandene", og

- "Forslag til Rådets afgørelse om ændring af grundlæggende afgørelse vedrørende LEONARDO-programmet med det formål at medtage Tyrkiet blandt modtagerlandene"

(1999/C 293/06)

REGIONSUDVALGET har -

under henvisning til Kommissionens verserende forslag pr. 1. maj 1999, hvis retsgrundlag og/eller procedurer ændres af Amsterdam-traktatens ikrafttræden [SEK(1999) 581 endelig udg.],

under henvisning til Kommissionens forslag til Europa-Parlamentets og Rådets beslutning om ændring af grundlæggende afgørelse vedrørende SOCRATES- og UNGDOM for Europa-programmet med det formål at medtage Tyrkiet blandt modtagerlandene og til Kommissionens forslag til Rådets afgørelse om ændring af grundlæggende afgørelse vedrørende LEONARDO-programmet med det formål at medtage Tyrkiet blandt modtagerlandene [KOM(1996) 199 endelig udg., 96/0130 (COD), 96/0131 (COD) og 96/0132 (COD) - tidligere 96/0132 SYN](1),

under henvisning til Rådets beslutning af 11. maj 1999 om i henhold til EF-traktatens artikel 149, artikel 150 og artikel 265, 1. led, at anmode om Regionsudvalgets udtalelse om dette emne,

under henvisning til sit præsidiums beslutning af 7. maj 1999 om at overdrage det forberedende arbejde til John Evans som hovedordfører i henhold til artikel 39 i Regionsudvalgets forretningsorden og

under henvisning til Regionsudvalgets udtalelse af 19. november 1998 om de nye SOCRATES-, LEONARDO- og UNGDOM for Europa-programmer [KOM(1998) 329 endelig udg., KOM(1998) 330 endelig udg., KOM(1998) 331 endelig udg.] - (CdR 226/98 fin)(2) (ordfører: John Evans) -

på den 29. plenarforsamling den 2.-3. juni 1999 (mødet den 3. juni) vedtaget følgende udtalelse.

Rådet for Den Europæiske Union anmodede den 18. maj 1999 Regionsudvalget om at udtale sig om Kommissionens forslag til Europa-Parlamentets og Rådets beslutning om ændring af grundlæggende afgørelse vedrørende SOCRATES- og UNGDOM for Europa-programmet og Kommissionens forslag til Rådets afgørelse om ændring af grundlæggende afgørelse vedrørende LEONARDO-programmet med det formål at medtage Tyrkiet blandt modtagerlandene. Det drejer sig om programperioden 1995-1999.

Regionsudvalget finder det meget beklageligt, at Rådet ikke har respekteret proceduren i traktatens artikel 265 vedrørende fastsættelse af en frist, som skal være på mindst en måned fra det tidspunkt, hvor Regionsudvalgets formand har modtaget høringsanmodning fra Rådet. Rådets brev med anmodning om udtalelse er dateret den 11. maj 1999 og blev registreret i Regionsudvalget den 20. maj 1999. Rådet fastsatte fristen til den 11. juni 1999.

I sin udtalelse af 19. november 1998 om de nye SOCRATES-, LEONARDO- og UNGDOM for Europa-programmer (ordfører John Evans), som fastlægger programmernes nye fase fra år 2000, støttede Regionsudvalget Kommissionens forslag om at give Tyrkiet adgang til de tre nye programmer.

Regionsudvalget konstaterer, at forslaget om at give Tyrkiet adgang til programmerne i indeværende programperiode vil gøre det muligt at forberede Tyrkiets deltagelse i de fremtidige programmer.

Regionsudvalget støtter derfor Kommissionens forslag om at give Tyrkiet adgang til SOCRATES-, LEONARDO- og UNGDOM for Europa-programmerne i indeværende programperiode (1995-1999).

Bruxelles, den 3. juni 1999.

Manfred DAMMEYER

Formand for

Regionsudvalget

(1) EFT C 186 af 26.6.1996, s. 8, 9 og 10.

(2) EFT C 51 af 22.2.1999, s. 77-85.